Cuneiform Tablet Prague I 529
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na en-na-sú-en₆ i-na-ra-wa ù a-šur-ma-lik qí-bi₄-ma um-ma PUZUR₄.IŠTAR-ma 1 GÚ 57.5 ma-na AN.NA ku-nu-ku 36 TÚG.ḪI.A qá-dum ša li-wi-tim 2 ANŠE.ḪI.A ṣa-lá-mu ù ú-nu-sú-nu 4 0.5 GÍN KÙ.BABBAR mì-ma a-nim i-na-ra-wa ir-de₈-a-ku-nu-tí lu ší-im AN.NA lu ší-im TÚG.ḪI.A lu ší-im ANŠE lu ší-im 53 TÚG.ḪI.A ša URUDU iš-tù É.GAL-lim ú-ṣa-ni-ma URUDU ší-im 53 TÚG.ḪI.A i-na É kà-ri-im i-ba-ší-ú lu ša ILLAT-at kur-ub-IŠTAR ša sú-ḫu-pì-im a-ba-ú-a be-lu-ú-a iḫ-da-ma AN.NA TÚG.ḪI.A ù URUDU a-na i-ta-aṭ-lim dí-na-ma a-dí KÙ.BABBAR lá e-ru-bu mì-ma lá tù-ša-ra KÙ.BABBAR le-ru-ub AN.NA TÚG.ḪI.A ù URUDU lu-uṣ-ú KÙ.BABBAR iš-tí a-li-ki-im pa-nim-ma šé-bi₄-lam